****

**Pau Oulun osaston jäsenet 50 € tuki**

**Jäsentiedote 18/2024 Posti- ja logistiikka-alan unioni PAU**

**TYÖPAIKAN ILMOITUSTAULULLE!**

**PAU: n jäsenristeily täyttyy vauhdilla – vielä ehdit mukaan!**

**PAU:n jäsenristeilylle Tallink Victorialla 8.-9.2.2025 on saatavissa vielä B luokan hyttejä. A ja A Premium-luokan hytit on loppuunmyyty. Risteily on edullinen, koska liitto ja osa ammattiosastoista tukevat risteilylle osallistuvia jäseniä.**

Tallinkin Victoria I laiva lähtee Länsiterminaalista (Länsiterminaali 2, Tyynenmerenkatu 14, Helsinki) lauantaina 8.2.2025 klo 18.35. Lähtöselvitys (lippujen jako) aukeaa kaksi tuntia aiemmin ja laivaan nousu alkaa klo 17.45, paikalla on hyvä olla riittävän ajoissa. Tallinnaan saavumme klo 22.00 D-terminaaliin.

Laivan konferenssikannella on PAU piste, josta saat informaatiota ja rekvisiittaa risteilyä varten. Sunnuntaina 9.2.2025 on mahdollisuus käydä maissa Tallinnassa klo 8–12.

Laivalta löytyy paljon ravintoloita, mm. Grande Buffet ja Grill House sekä Starlight-yökerho. Yökerhossa soittaa myös kotimainen bilebändi.

PAU on varannut sunnuntaille konferenssikannelta kokoustilan 280 hengelle klo 12.00 alkaen. Tule kuulemaan viimeisimmät liiton ja postialan kuulumiset puheenjohtaja Heidi Niemisen ajankohtaiskatsauksessa. Samalla voit kysyä mieltä askarruttavia kysymyksiä.

Laiva palaa sunnuntaina Helsinkiin aikataulun mukaan klo 16.00.

**Ilmoittaudu nyt – paikkoja on rajoitetusti!**

Risteilyllä on jäljellä vielä B-luokan 2 hengen hyttejä. Hytin hinta on 90 € / hlö (ei jäsenille 130 €). Risteilyn omavastuuhinta sisältää kaikki ruokailut. Kaksi henkilöä hytissä.

Olemme varanneet risteilyyn ruokailut Grande Buffetista. Menomatkalla päivällinen nautitaan klo 20.45. Päivälliseen sisältyy myös ruokajuomat. Sunnuntaina meriaamiainen alkaen klo 7.00 ja lounas klo 14.15 sisältäen ruokajuomat. Buffettien myöhemmät kattaukset on varattu kokonaan PAU: n jäsenille max. 400 henkilöä. Lisäpaikat saadaan aiemmasta kattauksesta niin kauan kuin tilaa riittää. Kannattaa siis ilmoittautua mahdollisimman pikaisesti. Pöytävaraus on lunastettava ravintolasta viimeistään 15 min. kattauksen alkamisesta.

**Ilmoittaudu ensisijaisesti osastosi kautta**

Jäsenristeilylle ilmoittaudutaan ensisijaisesti oman ammattiosaston kautta. Ilmoittaudu viimeistään 6.1.2025. Paikkoja on rajoitetusti. Kysy samalla osastosi mahdollinen tuki. Ammattiosastojen tuen voit tarkistaa myös osoitteesta pau.fi/pau/paun-jasenristeily-2025.

Liiton toimistossa otetaan myös ilmoittautumisia vastaan, mikäli et pysty ilmoittautumaan osastosi kautta. Yhdyshenkilö työehto- ja järjestöasiantuntija Jarmo Tuominen, 040 315 4401, jarmo.tuominen@pau.fi.

Matkan omavastuuosuus, esim. B-hytti 90 € miinus osaston tuki maksetaan 6.1.2025 mennessä, maksun saaja Posti- ja logistiikka-alan unioni PAU ry, tilinumero FI66 5541 2810 0001 59. Viestiksi Jäsenristeily ja matkustajan nimi tai nimet, jos maksetaan useammasta henkilöstä.

***Muista ottaa risteilylle mukaan joko voimassa oleva passi tai henkilökortti. Huomaathan, että ajokortti ei ole matkustusasiakirja tai virallinen henkilötodistus.***

9.12.2024

Posti- ja logistiikka-alan unioni PAU puh. 09 613 116 John Stenbergin ranta 6 etunimi.sukunimi@pau.fi 00530 Helsinki **www.pau.fi**